Попов Евгений Васильевич

Попов Евгений Васильевич (1933—2019) — РСФСР-са нимӧдана велӧдысь, Емдін районса Почёта гражданин, меценат. 

 Олан туй 
Евгений Попов чужӧма 1933-ӧд вося тӧвшӧр тӧлысь 21-ӧд лунӧ Емдін районса Айкатыла сиктын.Фетисов А. Нужное дело на миллион: что приобрел реабилитационный центр на средства мецената Евгения Попова // «Комиинформ» юӧр сетан агентство (2019.01.21 лун; рочӧн) Помалӧма Коми канмуса педагогика институт да бергӧдчӧма чужанінас. Нелямын во велӧдӧма Айкатыла школаын история да обществознание. 

Паськыда сы йылысь кутісны сёрнитны сэки, кор 2018-ӧд вося тӧвшӧр тӧлысьын вуджӧдӧма ӧти миллион 200 сюрс шайт Гам сиктса социально-реабилитационнӧй шӧринлы да сетӧма налы ассьыс керкасӧ. Тайӧс вӧчӧма сы бӧрын, кыдзи 2017-ӧд воын «Вперёд» районса газетсьыс лыддьӧма, мый «Гаврош» челядь шӧринлы колӧ выльмӧдны эмбурсӧ. Евгений Попов чукӧртӧма сьӧмсӧ 1954-ӧд восянь сберкассаын, медым лӧсьӧдны торъя керка да овны бать-мамсьыс торйӧн. Кор гӧгӧрвоӧма, мый сьӧмыс оз тырмы выль патера ньӧбӧм вылӧ, сьӧмсӧ чӧжӧма привычкаӧн нин. Сылӧн абу вӧлӧма гӧтыр ни челядь; чукӧртӧм сьӧмсӧ абу и вермӧма некытчӧ видзны, олӧма бать-мамыслӧн керкаын. Сылы вӧзйылӧмаӧсь бурмӧдӧм патера, но кольччӧма важ оланінас. Сьӧмӧн отсалӧмысь сійӧс шуӧмаӧсь «гӧль меценатӧн».

Социально-реабилитационнӧй шӧринлы сьӧмӧн отсалӧмысь Емдін районысь сӧветса депутатъяс 2018-ӧд вося сора тӧлысьын сетӧмаӧсь Евгений Поповлы «Емдін районса Почёта гражданин» ним (Емдін районса экономика, культура да социально-политическӧй сӧвмӧмӧ пай пуктӧмысь).Пенсионеру из Айкино, подарившему 1 млн рублей реабилитационному центру, присвоено звание почетного гражданина // «Комиинформ» юӧр сетан агентство (2018.09.02 лун; рочӧн)

Кулӧма 2019-ӧд вося рака тӧлысь 17-ӧд лунӧ, гуалӧма Айкатыла сиктса шойнаын.Пенсионер-меценат из Коми, который пожертвовал детям миллион рублей, скончался // «ПроГород11» сайт (2019.03.22 лун; рочӧн)

 Ошканпасъяс 
 «Коми АССР-са просвещенньӧ отличник» ним
 «СССР-са просвещенньӧ отличник» ним
 РСФСР-са нимӧдана велӧдысь
 Емдін районса Почёта гражданин (2018)

 Ӧшмӧсъяс 
 Бешкарева Н. Нищий меценат из Коми: как живет одинокий старик, отдавший миллион незнакомым детям // «Медиасоль» сайт (2018.05.31; рочӧн)
 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми велӧдысьяс
Категория:Айкатыла сикт овмӧдчӧмин
Категория:Чужисны 1933 воын
Категория:Кулісны 2019 воын
Категория:Чужисны тӧвшӧр тӧлысь 21-ӧд лунӧ
Категория:Кулісны рака тӧлысь 17-ӧд лунӧ